62021CO0724_INF
Euroopa Kohtu (kaheksas koda) 16. mai 2022. aasta määrus –Staatsanwaltschaft Köln (Rumeeniasse viidud laps)
(kohtuasi C‑724/21)
Eelotsusetaotlus – Euroopa Kohtu kodukorra artikkel 99 – Liidu kodakondsus – ELTL artikkel 21 – Vabadus liikuda ja elada liikmesriikide territooriumil – Alaealise rahvusvahelise röövi puhul ette nähtud spetsiifiline kriminaalkaristus – Piirang – Lapse kaitse – Proportsionaalsus
Liidu kodakondsus – Õigus vabalt liikuda ja elada liikmesriikide territooriumil – Liikmesriigi õigusnormid, mis näevad ette kriminaalkaristuse juhul, kui lapsevanem viib lapse talle määratud erieestkostja juurest ära, et ta välisriiki viia – Õigusnormid, mille kohaselt karistatakse lapse viibimisel esimesena nimetatud liikmesriigi territooriumil samasuguse teo eest ainult juhul, kui see leiab aset vägivalda kasutades, tõsise kahjuga ähvardades või kavalusega – Lubamatus – Põhjendatus – Proportsionaalsus – Puudumine
(ELTL artikkel 21; nõukogu määrus nr 2201/2003, põhjendused 2 ja 21)
(vt punktid 24 ja 29–31 ning resolutsioon)
Resolutsioon
ELTL artiklit 21 tuleb tõlgendada nii, et sellega on vastuolus liikmesriigi õigusnorm, milles on ette nähtud, et kui lapsevanem viib lapse tema elukoha määramiseks õigustatud erieestkostja juurest ära, et ta välisriiki viia, on tegemist kriminaalkorras karistatava teoga ka juhul, kui see ei leia aset vägivalda kasutades, tõsise kahjuga ähvardades või kavalusega, samas siis, kui laps asub esimesena nimetatud liikmesriigi territooriumil, karistatakse samasuguse teo eest ainult juhul, kui see leiab aset vägivalda kasutades, tõsise kahjuga ähvardades või kavalusega.